
UKMERGĖS RAJONO SAVIVALDYBĖS ADMINISTRACIJOS
TAUJĖNŲ SENIŪNIJOS ŪKINIO APTARNAVIMO TARNYBOS ŪKVEDŽIO PAREIGYBĖS APRAŠYMAS

I SKYRIUS
PAREIGYBĖ

1. Ukmergės rajono savivaldybės administracijos Taujėnų seniūnijos (toliau – seniūnija) Ūkinio aptarnavimo tarnybos ūkvedžio (toliau – ūkvedys) pareigybė yra priskirta kvalifikuotų darbuotojų grupei.
2. Pareigybės lygis – C.
3. Ūkvedžio pareigybė reikalinga seniūnijos ūkiniams ir techniniams darbams atlikti, seniūnijai priklausančių materialinių vertybių saugojimui ir tausojimui užtikrinti, padėti seniūnui seniūnijos teritorijoje administruoti viešųjų paslaugų teikimą, seniūnijai priskirtų viešųjų teritorijų priežiūrą ir kapinių bei viešųjų darbų organizavimą. 

II SKYRIUS
SPECIALŪS REIKALAVIMAI ŠIAS PAREIGAS EINANČIAM DARBUOTOJUI

4. Darbuotojas einantis šias pareigas, turi atitikti šiuos specialius reikalavimus:
4.1. turėti ne žemesnį kaip vidurinį išsilavinimą ir (ar) įgytą profesinę kvalifikaciją;
4.2. turėti B kategorijos vairuotojo pažymėjimą; privalumas – turėti traktorininko pažymėjimą;
4.3. turėti pažymėjimą, suteikiantį teisę dirbti garo (iki 0,05 MPa) ir vandens šildymo (iki 110°C) katilų, kūrenamų kietuoju ir skystuoju kuru, kūriku;
4.4. sugebėti savarankiškai planuoti ir organizuoti ūkinius darbus;
4.5. mokėti dirbti kompiuteriu ir naudotis ryšio ir kitomis organizacinės technikos priemonėmis; 
4.6. gebėti atlikti technikos priežiūros ir smulkius remonto darbus;
4.7. išmanyti teisės aktus, susijusius su priskirtų funkcijų vykdymu.

III SKYRIUS
ŠIAS PAREIGAS EINANČIO DARBUOTOJO FUNKCIJOS

5. Šias pareigas einantis darbuotojas vykdo šias funkcijas:
5.1. organizuoja seniūnijai priskirtų viešųjų teritorijų ir statinių priežiūrą;
5.2. vykdo seniūnijos teritorijoje esančių kapinių priežiūrą;
5.3. suderinus su seniūnu paskiria užduotis asmenims vykdantiems visuomenei naudingus darbus bei kontroliuoja jų vykdymą;
5.4. seniūnui padeda organizuoti asmenų priimtų pagal užimtumo didinimo programą darbą, vykdo jų kontrolę, pildo atliktų darbų paskyras;
5.5. organizuoja seniūnijai priklausančių transporto priemonių priežiūrą ir remontą;
5.6. rūpinasi apšvietimo, ventiliacijos, šildymo, kanalizacijos ir kitų sistemų tvarkingumu, kontroliuoja jų techninį stovį, organizuoja jų remonto darbus;
5.7. aprūpina darbo priemonėmis bei įrankiais, asmeninėmis apsaugos priemonėmis, valymo ir higienos priemonėmis, reikalingomis visuomenei naudingai veiklai atlikti;
5.8. tikrina, prižiūri ir saugo seniūnijos inventorių ir priemones;
5.9. rūpinasi patalpų gaisro gesinimo priemonėmis ir kontroliuoja patalpų priešgaisrinę būklę;
5.10. padeda seniūnui organizuoti seniūnijos kelių ir gatvių priežiūrą seniūnijos teritorijoje;
5.11. vykdo seniūnijos apskaitos prietaisų rodmenų kontrolę ir vieną kartą per mėnesį seniūnijos atsakingam specialistui pateikia skaitiklių rodmenis;
5.12. organizuoja ir atsako už seniūnijos viešųjų teritorijų, gatvių ir šaligatvių, švarą ir tvarką, kompetencijos ribose priima sprendimus, teikia pasiūlymus seniūnui dėl parkų, žaliųjų plotų ir kitų gyvenamųjų vietovių tvarkymo;
5.13. nesant kvalifikuoto darbininko, šildymo sezono laikotarpiu vykdo kūriko darbo funkcijas Taujėnų seniūnijos prižiūrimuose pastatuose esančiuose Mokyklos g. 2, Balelių k., Taujėnų sen. ir Mūšos g. 3, Taujėnai, Taujėnų sen.;
5.14. teikia pasiūlymus seniūnui dėl būtinų priemonių seniūnijoms vykdyti įsigijimo;
5.15. teikia pasiūlymus seniūnui dėl efektyvesnio ir racionalesnio seniūnijos išteklių panaudojimo (priemonių, medžiagų panaudojimo);
5.16. laiku ir tinkamai iškelia valstybės vėliavą nustatytomis švenčių dienomis;
5.17. padeda seniūnui organizuoti komunalinių atliekų tvarkymą;
5.18. kontroliuoja ir užtikrina samdomų organizacijų atliekamų paslaugų (medžių pjovimo,  šiukšlių išvežimo, gatvių, kelių ir statinių remonto darbų ir kt.) kokybę seniūnijos teritorijoje ir pildo su šiais darbais susijusią dokumentaciją;
5.19. kontroliuoja kaip įmonės, įstaigos, organizacijos, privatūs asmenys tvarko ir prižiūri jiems priskirtas teritorijas;
5.20. laikosi seniūnijos vidaus tvarkos taisyklių;
5.21. dirbdamas laikosi darbuotojų saugos ir sveikatos bei gaisrinės saugos reikalavimų;
5.22. vykdo kitus nenuolatinio pobūdžio seniūno pavedimus, susijusius su seniūnijos veikla.

IV SKYRIUS
ŠIAS PAREIGAS EINANČIO DARBUOTOJO PAVALDUMAS IR ATSAKOMYBĖ

6. Ūkvedys yra tiesiogiai pavaldus seniūnui.
7. Ūkvedys yra atsakingas už savalaikį ir kokybišką savo funkcijų vykdymą. Už pavestų uždavinių ir funkcijų netinkamą vykdymą atsako Lietuvos Respublikos įstatymų ir kitų teisės aktų nustatyta tvarka.
8. Drausmines nuobaudas, skatinimus ir apdovanojimus Lietuvos Respublikos darbo kodekso nustatyta tvarka skiria administracijos direktorius seniūno teikimu.
______________

